**ศูนย์ปฏิบัติการตอบโต้ภาวะฉุกเฉินทางด้านการแพทย์และสาธารณสุข**

**สำนักงานสาธารณสุขจังหวัดนครพนม**

**กรณีโรคติดเชื้อไวรัสโคโรนา 2519**

**ความเป็นมา**

โรคติดเชื้อไวรัสโคโรนา 2019 (COVID-19) มีการระบาดในวงกว้างในสาธารณรัฐประชาชนจีน ตั้งแต่เดือนธันวาคม 2562 เป็นต้นมา โดยเริ่มจากเมืองอู่ฮั่น มณฑลหูเป่ย์ จนถึงปัจจุบันทำให้พบผู้ป่วยยืนยันมากกว่า 70,000ราย และเสียชีวิตมากกว่า 2,000 ราย การติดต่อผ่านทางการไอ จาม สัมผัสโดยตรงกับสารคัดหลั่งของของคนและสัตว์ที่อาจเป็นแหล่งรังโรค ปัจจุบันยังไม่มีวัคซีนป้องกัน ส่วนยารักษาจำเฉพาะยังคงอยู่ในระหว่างการศึกษาวิจัย โดยเฉพาะยาต้านไวรัส Favipiravir ซึ่งทางการจีนรายงานว่าได้ผลดีในการรักษาผู้ป่วยการระบาดของโรคติดเชื้อไวรัสโคโรนา 2019 เริ่มต้นที่ประเทศจีน ตั้งแต่วันที่ 30 ธันวาคม 2562 ต่อมาได้พบผู้ป่วยยืนยันในหลายประเทศทั่วโลก จำนวนผู้ป่วยยืนยันเพิ่มขึ้นอย่างรวดเร็ว เช่น ฮ่องกง มาเก๊า ไต้หวัน เกาหลีใต้ สิงคโปร์ และญี่ปุ่น โดยพบผู้ป่วยรายใหม่ทั่วโลกเพิ่มขึ้นวันละประมาณ 1,000 ราย มีผู้เสียชีวิตเพิ่มขึ้นวันละประมาณ 100 ราย และพบอัตราการเสียชีวิตจากโรคประมาณร้อยละ 2 ซึ่งร้อยละ 26.4 ของผู้เสียชีวิตเป็นผู้สูงอายุ และผู้ที่มีโรคประจำตัวมีโอกาสเสี่ยงที่จะเสียชีวิตเพิ่มขึ้น โดยผู้ที่เป็นโรคหัวใจมีอัตราการเสียชีวิตมากที่สุด ร้อยละ 10.5 รองลงมาคือ โรคเบาหวาน (ร้อยละ 7.3) และ โรคระบบทางเดินหายใจเรื้อรัง (ร้อยละ 6.3)ขณะนี้มีหลักฐานการติดต่อจากคนสู่คน และพบมีการระบาดภายในประเทศ (local transmission)เพิ่มขึ้นหลายพื้นที่

ข้อมูลองค์การอนามัยโลก ณ วันที่ 24 กุมภาพันธ์ 2563 พบมีรายงานการระบาดของโรครวม 35 ประเทศ 2 เขตบริหารพิเศษ ได้แก่ จีน ฮ่องกง มาเก๊า ไต้หวัน เกาหลีใต้ อิตาลี ญี่ปุ่น สิงคโปร์ อิหร่าน อเมริกา ไทย มาเลเซีย ออสเตรเลีย เวียดนาม เยอรมัน สหราชอาณาจักร สหรัฐอาหรับเอมิเรตส์ ฝรั่งเศส แคนาดา ฟิลิปปินส์ อินเดีย สเปน รัสเซีย อิสราเอล สวีเดน ศรีลังกา เนปาล เลบานอน อิรัก ฟินแลนด์ อียิปต์ กัมพูชา เบลเยี่ยม อัฟกานิสถาน บาห์เรน คูเวต และ โอมาน

องค์การอนามัยโลกได้ประเมินสถานการณ์ และเห็นว่าการระบาดของโรคติดเชื้อไวรัสโคโรนา 2019
แพร่กระจายได้อย่างรวดเร็วจนน่ากังวล ในวันที่ 30 มกราคม 2563 องค์การอนามัยโลกจึงได้ประกาศให้โรคติดเชื้อไวรัสโคโรนา 2019 เป็นภาวะฉุกเฉินทางสาธารณสุขระหว่างประเทศ (Public Health Emergency of International Concern) และแนะนำทุกประเทศให้เร่งรัดการเฝ้าระวัง ป้องกัน และควบคุมโรค

โรคติดเชื้อไวรัสโคโรนา 2019 เริ่มแพร่เข้าสู่ประเทศไทยตั้งแต่ต้นเดือนมกราคม พ.ศ. 2563 โดยผู้เดินทางท่องเที่ยวชาวจีน จากเมืองอู่ฮั่น มณฑลหูเป่ย์ ประเทศจีน พร้อมกับมีการแพร่เชื้ออย่างรวดเร็วไปยังประเทศต่างๆ ในทุกภูมิภาคผ่านผู้เดินทางจากประเทศจีนและประเทศอื่นๆ ที่มีรายงานการแพร่เชื้อในประเทศ ในปัจจุบันทุกประเทศทั่วโลก กำลังพยายามอย่างเต็มที่ เพื่อเฝ้าระวังป้องกันการนำเชื้อเข้าจากต่างประเทศ และควบคุมการระบาดในประเทศ อย่างไรก็ตามการระบาดของเชื้อ ไวรัสโคโรนา 2019 ยังมีแนวโน้มจะขยายตัวไปทั่วโลก ในลักษณะการระบาดใหญ่ (Pandemic)

ตั้งแต่เดือนมกราคม – 25 กุมภาพันธ์ พ.ศ. 2563 ประเทศไทย มีรายงานผู้ป่วยยืนยันโรคติดเชื้อไวรัสโคโรนา 2019 แล้ว 37 ราย ไม่มีผู้เสียชีวิต โดยกว่าร้อยละ 60 เป็นผู้ที่เดินทางมาจากต่างประเทศ พบผู้ติดเชื้อในประเทศไทยในกลุ่มอาชีพเสี่ยงสูงที่จะสัมผัสกับนักท่องเที่ยวที่เดินทางมาจากพื้นที่ระบาดและผู้ป่วย ได้แก่ พนักงานขับรถ มัคคุเทศก์ พนักงานขายของตามสถานที่ที่มีนักท่องเที่ยวจำนวนมาก และบุคลากรทางการแพทย์ สถานการณ์การติดเชื้อและการระบาดของเชื้อ ไวรัสโคโรนา 2019 ในประเทศไทย คาดการณ์ได้ว่าจะดำเนินไปเป็น 3 ระยะ ได้แก่

ระยะที่ 1 : พบผู้ป่วยเดินทางมาจากประเทศที่มีการระบาดของโรคติดเชื้อไวรัสโคโรนา 2019
เป้าหมายการควบคุมโรคคือ ป้องกันการแพร่เชื้อในประเทศ มาตรการตอบโต้หลักคือการคัดกรองและเฝ้าระวังโรคในผู้เดินทางจากต่างประเทศ และควบคุมโรคไม่ให้แพร่กระจาย โดยดูแลรักษาผู้ป่วยในห้องแยกโรคในโรงพยาบาล หากค้นหาและควบคุมผู้ติดเชื้อได้ทั้งหมด ก็จะไม่มีการระบาดในประเทศ แต่ถ้ามีการแพร่เชื้อจากผู้เดินทางจากต่างประเทศสู่ประชาชนไทย สถานการณ์จะขยายสู่ระยะที่ 2

ระยะที่ 2: พบผู้ป่วยโรคติดเชื้อไวรัสโคโรนา 2019 ภายในประเทศ และมีการระบาดในวงจำกัด
เป้าหมายคือ การควบคุมโรคให้อยู่ในวงจำกัด มาตรการตอบโต้หลัก คือควบคุมและชะลอการระบาด โดยการเฝ้าระวังค้นหาผู้ป่วยอย่างถี่ถ้วน ดูแลรักษาผู้ป่วยพร้อมควบคุมการติดเชื้อในสถานพยาบาล ติดตามเฝ้าระวังโรคในผู้ที่สัมผัสกับผู้ป่วย และสื่อสารแนะนำให้ประชาชนทั่วไปป้องกันโรคอย่างเคร่งครัด หากดำเนินการได้อย่างมีประสิทธิภาพ การระบาดก็จะชะลอตัวและยุติลง แต่ถ้าควบคุมการแพร่เชื้อได้ไม่ดีพอ การระบาดก็จะขยายตัวสู่ระยะที่ 3

ระยะที่ 3: พบการระบาดของโรคติดเชื้อไวรัสโคโรนา 2019 ในวงกว้าง ในประเทศไทย เป้าหมายของการควบคุมโรค คือการบรรเทาความเสียหายและผลกระทบ มาตรการตอบโต้หลัก คือการดูแลรักษาผู้ป่วยเพื่อให้มีผู้เสียชีวิตน้อยที่สุด และสื่อสารแนะนำให้ประชาชนป้องกันตนเองให้กว้างขวางที่สุด

**การดำเนินงาน**

สำนักงานสาธารณสุขจังหวัดนครพนม เปิดศูนย์ปฏิบัติการตอบโต้ภาวะฉุกเฉิน กรณีโรคติดเชื้อไวรัสโคโรนา สายพันธ์ใหม่ 2019 วันที่ 27 กุมภาพันธ์ 2563เพื่อตอบโต้ภาวะฉุกเฉินกรณีการระบาดของโรคติดเชื้อไวรัสโคโรนา 2019 ในจังหวัดนครพนม โดยมีนายแพทย์สาธารณสุขจังหวัดนครพนม เป็นผู้บัญชาการเหตุการณ์การดำเนินงานตอบโต้ภาวะฉุกเฉิน จำเป็นต้องมีการจัดทำแผนปฏิบัติการและแผนเผชิญเหตุ เพื่อให้มีการติดตามสถานการณ์ เฝ้าระวัง ป้องกัน ควบคุมโรค และดูแลรักษาผู้ป่วยอย่างเหมาะสม โดยมีการระดมและกระจายทรัพยากรอย่างมีประสิทธิภาพ รวมทั้งประสานงาน จัดการข้อมูลและสื่อสารความเสี่ยงแก่สาธารณะให้ทันต่อการระบาดของโรค เพื่อลดความเสียหายและผลกระทบให้เหลือน้อยที่สุด โดยกำหนดให้มีระยะของการตอบโต้ภาวะฉุกเฉินตามฉากทัศน์ของการระบาดในระยะต่างๆ

**มาตรการที่สำคัญของจังหวัดนครพนม**

**1. การคัดกรองและเฝ้าระวังผู้ป่วยที่ด่านสถานพยาบาลและชุมชน (Capture)**

1. คัดกรองที่ช่องทางเข้าออกระหว่างประเทศ
2. คัดกรองที่โรงพยาบาลและจัด ARI clinic แบบ One stop service
3. เฝ้าระวังเชิงรุกในชุมชนในคนไทยที่เป็นกลุ่มเสี่ยงต่อการรับเชื้อได้แก่ผู้ประกอบการทัวร์โรงแรมสถานที่ท่องเที่ยวสถานทำงานที่มีผู้ที่เดินทางมาจากพื้นที่ระบาดจำนวนมาก
4. เฝ้าระวังและสอบสวนเหตุการณ์ระบาดของอาการคล้ายไข้หวัดใหญ่ในชุมชน
5. เฝ้าระวังการป่วยในบุคลากรสาธารณสุขและเจ้าหน้าที่ที่เกี่ยวข้อง

**2. การดูแลรักษาผู้ป่วยและป้องกันการติดเชื้อ (Case management and infection control)**

**2.1. การดูแลรักษาผู้ป่วย**

1. เตรียมพื้นที่รองรับผู้ป่วยในสถานพยาบาลได้แก่จุดคัดกรองที่รพ.,ห้องแยกโรค, Cohort ward, ICU/RCU แยกเฉพาะ
2. ทุกโรงพยาบาลซ้อม flow การคัดกรองดูแลผู้ป่วยในARI clinic แบบ one stop service และการส่งต่อผู้ป่วย
3. เตรียมโรงพยาบาลขนาดใหญ่เพื่อรองรับผู้ป่วยจำนวนมาก เช่น กำหนดให้มีโรงพยาบาลดูแลรักษาผู้ป่วยโรคติดเชื้อไวรัสโคโรนา2019 เฉพาะ
4. กำหนดพื้นที่และจัดทำแผนการจัดการพื้นที่ดูแลรักษาผู้ป่วยเพื่อรองรับผู้ป่วยจำนวนที่มากเกินกว่าศักยภาพของโรงพยาบาล เช่น โรงพยาบาลสนาม
5. เตรียมห้องปฏิบัติการวินิจฉัยยืนยันให้เพียงพอทุกจังหวัด ทั้งในสังกัดกระทรวงสาธารณสุขมหาวิทยาลัยกระทรวงอื่นๆที่มีศักยภาพและภาคเอกชน
6. ประมาณการและจัดหาเวชภัณฑ์ในการดูแลผู้ป่วยให้เพียงพอเช่นห้องแยกโรคความดันลบเครื่องช่วยหายใจยาต้านไวรัส และบริหารจัดการเวชภัณฑ์ระหว่างหน่วยงานเพื่อให้มีการกระจายอย่างเหมาะสม
7. จัดระบบป้องกันการแพร่กระจายเชื้อในสถานพยาบาล
8. ประมาณการและจัดหาอุปกรณ์ป้องกันการติดเชื้อให้เพียงพอในทุกจังหวัด

**3. การติดตามผู้สัมผัสโรคและควบคุมการระบาดในชุมชน (Contact tracing and containment) – หยุด-เลี่ยง-เลื่อน-ปิด**

1. ติดตามผู้สัมผัสเสี่ยงสูงของผู้ป่วยยืนยันทุกรายเพื่อคัดกรองอาการและตรวจหาการติดเชื้อ
2. ค้นหาผู้ป่วยเพิ่มเติมในพื้นที่ที่พบการระบาดเป็นกลุ่มก้อนและพิจารณาจัดโซนนิ่งเพื่อแยกโรคในพื้นที่ที่จัดไว้ หรือhome quarantine
3. ส่งเสริมมาตรการ Home isolation เพื่อลดความแออัดของโรงพยาบาล
4. ให้ผู้ที่มีอาการทางเดินหายใจหยุดงาน หยุดเรียน โดยมีมาตรการชดเชยที่เหมาะสม
5. กำหนดมาตรการให้ทำงานที่บ้าน หลีกเลี่ยงการไปในที่คนแออัดโดยเฉพาะเมื่อมีอาการป่วย
6. ส่งเสริมการป้องกันโรคในระดับสาธารณะ(Social distancing) โดยให้เลื่อนหรืองดการจัดชุมนุมขนาดใหญ่ที่เสี่ยงต่อการแพร่โรค
7. การปิดสถานที่ที่เกิดการระบาดและควบคุมการระบาดในสถานที่ที่มีคนจำนวนมาก เช่นโรงเรียนเรือนจำ ค่ายทหาร
8. การพิจารณาประกาศพื้นที่ประสบภัยพิบัติเพื่อควบคุมการระบาดในชุมชน

**4. การสื่อสารความเสี่ยง (Communication)**

1. การจัดทำและเผยแพร่สถานการณ์การระบาดในต่างประเทศและในประเทศไทย ตามช่องทางการสื่อสารต่างๆเพื่อให้ประชาชนรับทราบความเสี่ยงและลดความตระหนก
2. การสื่อสารสถานการณ์และมาตรการในพื้นที่ที่เกิดการระบาด
3. การรณรงค์เพื่อลดการแพร่กระจายเชื้อ

**5. การใช้มาตรการทางสังคมและกฎหมาย (Community intervention and Law enforcement)**

1. การชี้แจงมาตรการทางกฎหมายที่จำเป็นต้องใช้เพื่อควบคุมการระบาด
2. รณรงค์ หรือบังคับใช้หน้ากากอนามัย100% ในพื้นที่ระบาด และใน กิจกรรมชุมนุม
3. อปท.บังคับใช้เทศบัญญัติหรือข้อบัญญัติท้องถิ่นตามความจำเป็น

**6. การประสานงานและจัดการข้อมูล (Coordinating and Joint Information Center)**

1. จัดตั้งศูนย์ประสานงานและติดตามข้อมูลระหว่างหน่วยงานต่างๆ
2. ประสานข้อมูลกับหน่วยงานภายในจังหวัด และหน่วยงานอื่นๆเพื่อติดตามสถานการณ์ ข้อสั่งการและวิเคราะห์ความเสี่ยง
3. รายงานการประเมินสถานการณ์ ผลการดำเนินงานของทีมปฏิบัติการและทีมสนับสนุนวิเคราะห์ปัญหาอุปสรรค และให้ข้อเสนอแนะแก่คณะกรรมการโรคติดต่อระดับจังหวัดเพื่อการตัดสินใจทุกเดือน

**กิจกรรมที่ดำเนินการ**

|  |  |
| --- | --- |
| **วันที่:** | **กิจกรรม การปฏิบัติ:** |
| 27 มกราคม 2563 | * เปิดศูนย์ปฏิบัติการตอบโต้ภาวะฉุกเฉินทางด้านการแพทย์และสาธารณสุข กรณีโรคติดเชื้อไวรัสโคโรนา สายพันธ์ใหม่ 2019
* ผู้บริหารสำนักงานสาธารณสุขจังหวัดนครพนม ลงพื้นที่ตรวจสอบความพร้อมของวัสดุ อุปกรณ์ และบุคลากรทางการแพทย์และสาธารณสุข โรงพยาบาลนครพนม
* รองนายแพทย์สาธารณสุขจังหวัดนครพนม และหัวหน้ากลุ่มงานระบาดวิทยาฯลงพื้นที่ตรวจสอบความพร้อมระบบคัดกรองผู้เดินทางเข้าประเทศ ด่านสะพานมิตรภาพ 3 นครพนม – คำม่วน และด่านท่าเทียบเรือเทศบาลนครพนม
 |
| 28 มกราคม 2563 | * ประชุม VDO Conference เตรียมความพร้อมด้านการแพทย์และสาธารณสุข กรณีโรคปอดอักเสบ จากเชื้อไวรัส โคโรนาสายพันธุ์ใหม่ 2019
 |
| 30 มกราคม 2563 | * ผู้บัญชาการเหตุการณ์ IC นายแพทย์สาธารณสุขจังหวัดนครพนม นำเข้าวาระการประชุมกรมการจังหวัด ณ ศาลากลางจังหวัดนครพนม การในเตรียมความพร้อมเฝ้าระวัง ติดตามสถานการณ์การเกิดโรคปอดบวม จากเชื้อไวรัสโคโรนาสายพันธุ์ใหม่ 2019
* แจ้งมาตรการเฝ้าระวัง ป้องกันโรคปอดอักเสบจากเชื้อไวรัสโคโรนาสายพันธุ์ใหม่ 2019 ในจังหวัดนครพนม ให้หน่วยบริการสาธารณสุขทุกแห่ง- เตรียมความพร้อมด้านบุคลากร ทรัพยากร ยาและเวชภัณฑ์ ในระดับอำเภอ
* สำรวจความพร้อม และทดสอบการใช้งานของห้องแยกโรค และสำรวจความพร้อมของอุปกรณ์ป้องกันอันตรายส่วนบุคคล
* เฝ้าระวังคัดกรองผู้ป่วยที่มีอาการคล้ายไข้หวัดใหญ่ และโรคปอดบวม โดยการซักประวัติการเดินทางจากพื้นที่ที่มีการระบาดย้อนหลัง 14 วันทุกราย
* เมื่อพบผู้ป่วยสงสัยโรคปอดอักเสบจากเชื้อไวรัสโคโรนาสายพันธุ์ใหม่ 2019 ให้รายงาน ทีม SAT จังหวัดนครพนม ทราบภายใน 1 ชั่วโมง
* จัดทีมเฝ้าระวังสอบสวนเคลื่อนที่เร็วระดับอำเภอ เพื่อติดตามผู้สัมผัสในระดับอำเภอ
 |
| 31 มกราคม 2563 | เปิดจุดคัดกรองผู้โดยสารขาเข้า ณ ท่าอากาศยานนครพนมเปิดจุดคัดกรองผู้เดินทางเข้า – ออกระหว่างประเทศ ณ จุดผ่านแดนถาวร (สะพานมิตรภาพ 3 นครพนม – คำม่วน ท่าเรือเทศบาลเมืองนครพนม )และจุดผ่านแดนชั่วคราว (จุดผ่อนปรน อำเภอเมือง บ้านแง ธาตุพนม ท่าอุเทน) |
| 2 กุมภาพันธ์ 2563  | มีข้อสั่งการให้สำนักงานสาธารณสุขจังหวัดนครพนมรายงานสถานการณ์และมาตรการ /แนวทางการดำเนินงานในที่ประชุมศูนย์ปฏิบัติการจังหวัดนครพนม (ศปก.)ทุกครั้งที่มีการประชุม ณ ห้องประชุมศูนย์ปฏิบัติการจังหวัดนครพนม ชั้น 5 ศาลากลางจังหวัดนครพนม (หลังใหม่) โดยให้รายงานผลการดำเนินงานครั้งแรกในวันที่ 5 กุมภาพันธ์ 2563 เวลา 08.00 น.  |
| **วันที่:** | **กิจกรรม การปฏิบัติ:** |
| 2 มีนาคม 2563  | * ข้อสั่งการจากกระทรวงให้ประชุมระดับจังหวัดโดยใช้กลไกคณะกรรมการโรคติดต่อจังหวัดอย่างต่อเนื่อง
* แจ้งคำแนะนำสำหรับประชาชนในการเดินทางเข้าออกประเทศไทย
 |
| 3 มีนาคม 2563 | ขอความร่วมมือทุกสายการบินประชาสัมพันธ์ให้ผู้โดยสารที่เดินทางมาจากต่างประเทศแจ้งข้อมูลแก่เจ้าหน้าที่สาธารณสุข ณ จุดคัดกรองผู้โดยสารขาเข้าท่าอากาศยานนครพนม |
| 5 มีนาคม 2563  | ประชุมเตรียมความพร้อมรับแรงงานไทยภายในเกาหลีใต้ที่จะเดินทางกลับประเทศไทย |
| 6 มีนาคม 2563 | * เปิดศูนย์รับแจ้งข้อมูลข่าวสาร โรคติดเชื้อไวรัสโคโรนา 2019 จังหวัดนครพนม
* ดำเนินการควบคุมแรงงานไทยที่เดินทางกลับมาจากประเทศเกาหลีใต้ ตามแนวทาง State Quarantine และ local Quarantine ทั้งกลุ่มที่เดินทางมาแล้ว และกลุ่มที่เดินทางเข้ามาตั้งแต่วันนี้เป็นต้นไป
 |
| 9 มีนาคม 2563  | แจ้งแนวปฏิบัติการไปราชการต่างประเทศชั่วคราวในสถานการณ์การแพร่ระบาดของโรคติดเชื้อไวรัสโคโรนา 2019 |
| 11 – 12 มีนาคม2563 | กรณีพบผู้ป่วยยืนยันติดเชื้อไวรัสโคโรนา 2019 เดินทางเข้าพื้นที่จังหวัดนครพนม |
| 13 มีนาคม 2563  | สั่งการให้หน่วยงานสาธารณสุขทุกแห่งจัดตั้งจุดให้ผู้ที่เดินทางมาจากท้องที่หรือเมืองท่านอกราชอาณาจักร กรณีโรคติดเชื้อไวรัสโคโรนา 2019 แสดงตนต่อเจ้าพนักงานควบคุมโรคติดต่อ |
| 11 มีนาคม 2563 | สั่งการให้หน่วยงานสาธารณสุขทุกแห่งดำเนินการเฝ้าระวังติดตามคัดกรองนักท่องเที่ยวในพื้นที่  |
| 22 มีนาคม 2563  | จังหวัดนครพนม ขอความร่วมมือผู้ที่เดินทางมาจากพื้นที่กรุงเทพมหานครและเขตปริมณฑล ตั้งแต่วันที่ 22 มีนาคม 2563 ให้แจ้งเจ้าหน้าที่สาธารณสุขในพื้นที่ทันที ควรแยกตัวสังเกตอาการไข้และอาการทางเดินหายใจทุกวันและหลีกเลี่ยงการใกล้ชิดผู้อื่นที่พำนักหรือพักอาศัยจนครบ 14 วันนับจากวันที่เดินทางมาถึงภูมิลำเนา |
| 23 มีนาคม 2563  | เริ่มลงเทียนผู้ที่เดินทางมาจากพื้นที่กรุงเทพมหานครและเขตปริมณฑล ผ่านระบบ Line NPM-COVID-19 เพื่อติดตามสังเกตอาการ |
| 26 มีนาคม 2563  | จังหวัดนครพนม ประกาศสถานการณ์ฉุกเฉินในทุกเขตท้องที่ทั่วราชอาณาจักร |
| 27 มีนาคม 2563 | * พบผู้ป่วยยืนยันโรคติดเชื้อไวรัสโคโรนา 2019 รายแรกในพื้นที่จังหวัดนครพนม
* แถลงข่าว กรณีพบผู้ป่วยยืนยันโรคติดเชื้อไวรัสโคโรนา 2019 รายแรกในพื้นที่จังหวัดนครพนม
* คำสั่งจังหวัดนครพนม ที่ 694/2563 เรื่องปิดสถานที่และห้ามเข้าออกสถานที่ที่กำหนดเป็นการชั่วคราว (ปิดหมู่บ้าน)
 |
| **วันที่:** | **กิจกรรม การปฏิบัติ:** |
| 8 มีนาคม 2563  | * ผู้ว่าราชการจังหวัดนครพนม สั่งการให้มีการประชุมศูนย์ปฏิบัติการจังหวัดนครพนม ทุกวัน ไม่เว้นวันหยุดราชการ
* ประชุมคณะกรรมการโรคติดต่อจังหวัดนครพนม ครั้งที่ 1 /2563
 |
| 15 มีนาคม 2563 | * ประกาศสถานการณ์ฉุกเฉินในเขตท้องที่ทั่วราชอาณาจักร
 |
| 18 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 2 /2563
* ประกาศคณะกรรมการโรคติดต่อจังหวัดนครพนม เรื่อง สั่งเปิดสถานที่เป็นการชั่วคราว ตั้งแต่วันที่ 18 มี.ค. – 31 มี.ค. 2563
 |
| 20 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 3 /2563
* ประกาศคณะกรรมการโรคติดต่อจังหวัดนครพนม เรื่อง สั่งเปิดสถานที่เป็นการชั่วคราว (แก้ไขเพิ่มเติมฉบับที่ 2) ตามพระราชบัญญัติโรคติดต่อ พ.ศ.2558 ตั้งแต่วันที่ 20 มี.ค. – 2 เมษายน 2563
 |
| 23 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 4 /2563
* ประกาศคณะกรรมการโรคติดต่อจังหวัดนครพนม เรื่อง สั่งเปิดสถานที่เป็นการชั่วคราว (เพิ่มเติมฉบับที่ 4) ตามพระราชบัญญัติโรคติดต่อ พ.ศ.2558

 ตั้งแต่วันที่ 23 มี.ค. – 2 เมษายน 2563 |
| 25 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 5 /2563
 |
| 28 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 6 /2563
* ประกาศคณะกรรมการโรคติดต่อจังหวัดนครพนม เรื่อง สั่งเปิดสถานที่เป็นการชั่วคราว (เพิ่มเติมฉบับที่ 5) ตามพระราชบัญญัติโรคติดต่อ พ.ศ.2558
* ตั้งแต่วันที่ 30 มีนาคมเป็นต้นไป ให้ตลาดสด เปิด – ปิด เวลา 05.00 – 18.00 น. ยกเว้นตลาดในเขตเทศบาลเมืองนครพนม เปิด –ปิด ปกติ
* ตั้งแต่วันที่ 28 มีนาคม 2563 เป็นต้นไป ให้ตลาดโต้รุ่งเทศบาลเมืองนครพนมให้ปิดเวลา 20.00 น. จนกว่าจะมีการเปลี่ยนแปลง
 |
| 31 มีนาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 7 /2563
 |
| 1 เมษายน 2563 | * จัดเตรียมสถานที่กักกัน (local Quarantine) ผู้ที่เดินทางเข้ามาในราชอาณาจักรผ่านช่องทางในพื้นที่จังหวัดชายแดน
* รับผู้ที่เดินทางมาจากเขตติดโรคติดต่ออันตราย (สปป.ลาว)
* ยกเลิกสายการบินเข้า – ออก จังหวัดนครพนม
* คำสั่งจังหวัดนครพนม ที่ 726/2563 เรื่อง ปิดสถานที่เสี่ยงต่อการแพร่ของโรคติดต่ออันตราย จำนวน 14 ประเภท
* คำสั่งจังหวัดนครพนม ที่ 726/2563 เรื่อง มาตรการควบคุมการแพร่ของโรคติดต่ออันตรายในท้องถิ่นจังหวัดนครพนม
 |
| 4 เมษายน 2563 | * ประชุมคณะกรรมการโรคติดต่อจังหวัดนครพนม ครั้งที่ 8 /2563
 |
| 5 เมษายน 2563 | * คำสั่งจังหวัดนครพนม ที่ 759/2563 เรื่อง ห้ามบุคคลต่างด้าวเข้ามาในเขตจังหวัดนครพนม
* คำสั่งจังหวัดนครพนม ที่ 760/2563 เรื่อง การกักกันผู้ที่เดินทางเข้ามาใน
 |
| **วันที่:** | **กิจกรรม การปฏิบัติ:** |
|  | ราชอาณาจักรไทย ณ จุดผ่านแดนถาวรสะพานมิตรภาพ 3 (นครพนม – คำม่วน) ตามพระราชบัญญัติโรคติดต่อ พ.ศ.2558 \*อยู่ในนอกราชอาณาจักรไทยเป็นระยะเวลา 5 ชั่วโมง เมื่อกลับเข้ามาในราชอาณาจักรไทยต้องเข้าสู่กระบวนการกักกันไว้เพื่อสังเกตอาการเป็นระยะเวลา 14 วัน ในสถานที่ที่จังหวัดนครพนมจัดเตรียมไว้เป็นการเฉพาะ (Local Quarantine) |
| 6 เมษายน 2563 | * ประชุมคณะกรรมการโรคติดต่อจังหวัดนครพนม ครั้งที่ 9 /2563
 |
| 8 เมษายน 2563 | * ประชุมคณะกรรมการโรคติดต่อจังหวัดนครพนม ครั้งที่ 10 /2563
* คำสั่งจังหวัดนครพนม ที่ 778/2563 เรื่อง ห้ามบุคคลเข้า – ออกในเขตจังหวัดนครพนม ตั้งแต่วันที่ 13 เมษายน 2563 จนถึงวันที่ 30 เมษายน 2563
* คำสั่งจังหวัดนครพนม ที่ 785/2563 เรื่อง มาตรการควบคุมการแพร่ของโรคติดต่ออันตรายในท้องที่จังหวัดนครพนม (ฉบับที่ 2) การเดินทางเข้า – ออก เขตพื้นที่จังหวัดนครพนม ต้องได้รับอนุญาตจากนายอำเภอท้องที่ ตั้งแต่วันที่ 13 เมษายน 2563 จนถึงวันที่ 30 เมษายน 2563
 |
| 11 เมษายน 2563 | * พบผู้ป่วยยืนยันโรคติดเชื้อไวรัสโคโรนา 2019 รายที่ 2 ในพื้นที่จังหวัดนครพนม
* แถลงข่าว กรณีพบผู้ป่วยยืนยันโรคติดเชื้อไวรัสโคโรนา 2019 รายที่ 2 ในพื้นที่จังหวัดนครพนม
 |
| 12 เมษายน 2563 | * ประชุมคณะกรรมการโรคติดต่อจังหวัดนครพนม ครั้งที่ 11 /2563
* คำสั่งจังหวัดนครพนม ที่ 804/2563 เรื่อง ปิดสถานที่เสี่ยงต่อการแพร่ของโรคติดต่ออันตราย แก้ไขเพิ่มเติม (ฉบับที่ 3) ร้านค้าปลีกในซุปเปอร์มาร์เก็ต หรือห้างสรรพสินค้า ยกเว้นธนาคาร ร้านขายยา ศูนย์บริการโทรศัพท์มือถือหรือระบบสื่อสาร สิ้นค้าเบ็ดเตล็ดจำเป็นต่อการดำรงชีวิต เครื่องใช้ไฟฟ้าขนาดเล็ก และเครื่องใช้ในครัวเรือนที่จำเป็นต่อชีวิตประจำวัน แผงจำหน่ายสลากกินแบ่งรัฐบาล ร้านอาหาร (ให้เปิดเฉพาะการจำหน่ายอาหารเพื่อนำกลับไปบริโภคที่อื่น และห้ามจำหน่ายสุรา ในร้านค้าหรือสถานประกอบการขายสุรา ประเภทที่ 1 หรือประเภทที่ 2 ที่ได้รับใบอนุญาตให้จำหน่ายสุราตามพระราชบัญญัติภาษีสรรพสามิต พ.ศ.2560
 |
| 15 เมษายน 2563 | คำสั่งจังหวัดนครพนม ที่ 726/2563 เรื่อง ปิดสถานที่เสี่ยงต่อการแพร่ของโรคติดต่ออันตราย (ฉบับที่ 4) ซุปเปอร์มาร์เก็ต ห้างสรรสินค้าให้เปิด – ปิด เวลา 05.00 – 21.00 น. สำหรับร้านสะดวกซื้อให้เปิด – ปิด เวลา 04.00 – 22.00 |
| 21 เมษายน 2563 | ประชุมคณะกรรมการโรคติดต่อจังหวัดนครพนม ครั้งที่ 12 /2563 |
| 22 เมษายน 2563 | คำสั่งจังหวัดนครพนม ที่ 726/2563 เรื่อง ปิดสถานที่เสี่ยงต่อการแพร่ของโรคติดต่ออันตราย (ฉบับที่ 5) ให้ตลาดชุมชนในเขตพื้นที่จังหวัดนครพนม เปิด-เปิด เวลา 16.00 – 20.00 น. ต้องมีมาตรการป้องกันโรค |
| 28 เมษายน 2563 | ขยายระยะเวลาการประกาศสถานการณ์ฉุกเฉินในเขตท้องที่ทั่วราชอาณาจักร |
| **วันที่:** | **กิจกรรม การปฏิบัติ:** |
| 29 เมษายน 2563 | ประชุมคณะกรรมการโรคติดต่อจังหวัดนครพนม ครั้งที่ 13 /2563 |
| 1 พฤษภาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 14 /2563
* ผ่อนคลายระยะที่ 1
 |
| 1 พฤษภาคม 2563 | คำสั่งจังหวัดนครพนม ที่ 1048/2563 เรื่อง มาตรการควบคุมการแพร่ระบาดของโรคติดต่ออันตรายในท้องที่จังหวัดนครพนม (ฉบับที่ 3) * เปิดช่องทางเข้า – ออก ท่าอากาศยานนครพนม
 |
| 2 พฤษภาคม 2563 | * คำสั่งจังหวัดนครพนม ที่ 1051/2563 เรื่อง เรื่อง ปิดสถานที่เสี่ยงต่อการแพร่ของโรคติดต่ออันตราย (ฉบับที่ 6) จำนวน 17 ประเภท
* คำสั่งจังหวัดนครพนม ที่ 1048/2563 เรื่อง มาตรการและแนวทางการปฏิบัติในการเฝ้าระวัง ป้องกันและควบคุมโรคติดเชื้อไวรัสโคโรนา หรือโรคโควิค 19 (Coronavirus Disease 2019 (COVID-19))จังหวัดนครพนม ตามพระราชบัญญัติโรคติดต่อ พ.ศ.2558
* ตลาด
* ร้านจำหน่ายอาหาร
* กิจการค้าปลีก-ส่ง
* กีฬาสันทนาการ
* ร้านเสริมสวย
* สถานที่ให้บริการ ดูแลรักษาสัตว์
* คำสั่งจังหวัดนครพนม ที่ 1050/2563 เรื่องให้บุคคลที่เดินทางมาจากจังหวัดภูเก็ตมารายงานตัว
 |
| 3 พฤษภาคม 2563 | * คำสั่งจังหวัดนครพนม ที่ 1052/2563 เรื่อง ปิดสถานที่เสี่ยงต่อการแพร่ของโรคติดต่ออันตราย แก้ไขเพิ่มเติม (ฉบับที่ 7) ให้ร้านค้า หรือสถานประกอบการขายสุรา ประเภทที่ 1 หรือประเภทที่ 2 ที่ได้รับใบอนุญาตให้จำหน่วยสุราตามพระราชบัญญัติภาษีสรรพสามิต พ.ศ.2560 จำหน่ายสุราได้แต่สำหรับร้านอาหารหรือเครื่องดื่มซึ่งจำหน่ายสุรา ให้เปิดได้แต่ห้ามการบริโภคสุราหรือเครื่องดื่มที่มีแอลกอฮอล์ในร้าน
 |
| 8 พฤษภาคม 2563 | ประชุมคณะกรรมการโรคติดต่อจังหวัดนครพนม ครั้งที่ 15 /2563 |
| 15 พฤษภาคม 2563 | ผ่อนคลายระยะที่ 2 |
| 16 พฤษภาคม 2563 | * ประชุมคณะกรรมการโรคติดต่อจังหวัดนครพนม ครั้งที่ 16 /2563
* คำสั่งจังหวัดนครพนม ที่ 760/2563 เรื่อง การกักกันผู้ที่เดินทางเข้ามาในราชอาณาจักรไทย ณ จุดผ่านแดนถาวรสะพานมิตรภาพ 3 (นครพนม – คำม่วน) ตามพระราชบัญญัติโรคติดต่อ พ.ศ.2558 \*อยู่ในนอกราชอาณาจักรไทยเป็นระยะเวลา 7 ชั่วโมง เมื่อกลับเข้ามาในราชอาณาจักรไทยต้องเข้าสู่
 |
| **วันที่:** | **กิจกรรม การปฏิบัติ:** |
|  | กระบวนการกักกันไว้เพื่อสังเกตอาการเป็นระยะเวลา 14 วัน ในสถานที่ที่จังหวัดนครพนมจัดเตรียมไว้เป็นการเฉพาะ (Local Quarantine)* คำสั่งจังหวัดนครพนม ที่ 1164/2563 เรื่อง มาตรการและแนวทางการปฏิบัติในการเฝ้าระวัง ป้องกันและควบคุมโรคติดเชื้อไวรัสโคโรนา หรือโรคโควิค 19 (Coronavirus Disease 2019 (COVID-19))จังหวัดนครพนม ตามพระราชบัญญัติโรคติดต่อ พ.ศ.2558 (ฉบับที่ 2)
* คำสั่งจังหวัดนครพนม ที่ 1165/2563 เรื่อง ปิดสถานที่เสี่ยงต่อการแพร่ของโรคติดต่ออันตราย แก้ไขเพิ่มเติม (ฉบับที่ 8) \*\*ผ่อนคลายให้เปิดดำเนินการ หรือทำกิจกรรมบางอย่าง ด้านเศรษฐกิจหรือการดำเนินชีวิตได้ ด้านการออกกำลังกาย การดูแลสุขภาพหรือสันทนาการ
 |
| 25 พฤษภาคม 2563 | ประชุมคณะกรรมการโรคติดต่อจังหวัดนครพนม ครั้งที่ 17 /2563 |
| 30 พฤษภาคม 2563 | ผ่อนคลายระยะ 3 |
| 31 พฤษภาคม 2563 | ประชุมคณะกรรมการโรคติดต่อจังหวัดนครพนม ครั้งที่ 18 /2563 |
| 1 มิถุนายน 2563 | * คำสั่งจังหวัดนครพนม ที่ 1306/2563 เรื่อง มาตรการและแนวทางการปฏิบัติในการเฝ้าระวัง ป้องกันและควบคุมโรคติดเชื้อไวรัสโคโรนา หรือโรคโควิค 19 (Coronavirus Disease 2019 (COVID-19))จังหวัดนครพนม ตามพระราชบัญญัติโรคติดต่อ พ.ศ.2558 (ฉบับที่ 3)
* คำสั่งจังหวัดนครพนม ที่ 1307/2563 เรื่อง ปิดสถานที่เสี่ยงต่อการแพร่ของโรคติดต่ออันตราย แก้ไขเพิ่มเติม (ฉบับที่ 9)
* ผ่อนผันการใช้อาคารสถานที่ของโรงเรียนหรือสถานบันการศึกษาเพื่อจัดการศึกษา การอบรม การประชุม
* ผ่อนคลายให้เปิดดำเนินการหรือทำกิจกรรมบางอย่าง ด้านเศรษฐกิจหรือการดำเนินชีวิตได้ ด้านการออกกำลังกาย การดูแลสุขภาพหรือสันทนาการ
* ยกเลิกการกำหนดถูกคุมไว้สังเกต (Home Quarantine) ให้ใช้วิธีการแยกตัวเอง (Self-Isolation)
 |
| 5 มิถุนายน 2563 | ประชุมคณะกรรมการโรคติดต่อจังหวัดนครพนม ครั้งที่ 19 /2563 |
| 14 มิถุนายน 2563 | * ประชุมคณะกรรมการโรคติดต่อจังหวัดนครพนม ครั้งที่ 20 /2563
* คำสั่งจังหวัดนครพนม ที่ 1424/2563 เรื่อง มาตรการและแนวทางการปฏิบัติในการเฝ้าระวัง ป้องกันและควบคุมโรคติดเชื้อไวรัสโคโรนา หรือโรคโควิค 19 (Coronavirus Disease 2019 (COVID-19))จังหวัดนครพนม ตามพระราชบัญญัติโรคติดต่อ พ.ศ.2558 (ฉบับที่ 4)
 |
| **วันที่:** | **กิจกรรม การปฏิบัติ:** |
|  | * คำสั่งจังหวัดนครพนม ที่ 1425/2563 เรื่อง ปิดสถานที่เสี่ยงต่อการแพร่ของโรคติดต่ออันตราย แก้ไขเพิ่มเติม (ฉบับที่ 10)\*\*การผ่อนผันการใช้อาคารสถานที่ของโรงเรียนหรือสถาบันการศึกษาในท้องที่จังหวัดนครพนมเพื่อเตรียมความพร้อมรองรับการเปิดภาคเรียน ผ่อนคลายให้เปิดดำเนินการหรือกิจกรรมบางอย่าง
* การจัดประชุม อบรม สัมมนา การจัดเลี้ยง โรงภาพยนตร์
* การบริโภคสุราและเครื่องดื่มในสวนอาการ โรงแรม ร้านอาหาร
* การนวดตัว อบสมุนไพร ออกกำลังกายในที่สาธารณะ
* ผ่อนคลายการเดินทางข้ามเขตพื้นที่
 |